เมื่อเดือนที่เเล้วกินยาคุมฉุกเฉินไป เดือนต่อมาประจำเดือนมาปกติคืือจะมาช่วงวันที่15เเล้วหมดประมาณวันที่18ประจำเดือนหาย เเต่พอ วันที่23มีเลือดเป็นมูกเลือดออกคล้ายประจำเดือนปกติเเต่น้อยกว่า มีอาการปวดท้องหน่วงๆเหมือนประจำเดือนปกติเลยค่ะ เดือนอื่นๆปกติไม่เป็นเเบบนี้ หนูสงสัยว่าเกิดอะไรขึ้นคุณช่วยตอบทีนะคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามายังไม่สามารถสรุปสาเหตุที่ชัดเจนได้ค่ะ อาจเป็นผลจากยาคุมกำเนิดที่เคยรับประทาน หรือจากสาเหตุอื่นๆแนะนำให้รอดูอาการก่อนนะคะ หากในเดือนถัดไปยังมีประจำเดือนผิดปกติ แนะนำไปพบแพทย์เพื่อตรวจหาสาเหตุนะคะ